Стручно веће ликовне групе предмета

 Критеријуми оцењивања за практичан рад-дрворезбарење

* Рад ученика може бити оцењен негативном оценом ако није довршен, а рад се сматра довршеним ако се јасно диференцира орнаменат од позадине орнамента, ако рад у дрвету приближно одговара почетној цртаној скици, ако се у раду препознаје да је ученик савладао основне и елементарне потезе, покрете извођења путем предвиђеног алата и прибора.
* Рад ће бити оцењен довољном (2) оценом ако испуњава услов довршености.
* Рад ће бити оцењен добром оценом (3) ако су сви делови орнамента реализовани за степен више од препознатљивости што значи да постоје мања одступања од коначне скицом предвиђене форме него у случају основне препознатљивости, ако се на раду препознаје да ученик влада способношћу да у изради рада контролише нивое спуштености/подигнутости одредђених делова орнамента.
* Рад ће бити оцењен врлодобром (4) оценом ако се у раду препознаје сигурност у извођењу (сви елементи орнамента потпуно одговарају скици по којиј се орнамент изводи)
* Рад ће бити оцењен одличном оценом (5) ако рад потпуно одговара цртаној скици, ако се у раду препознаје разумевање канонске орнаментике, ако завршна текстура орнамента говори да се до коначне форме/површине дошло кроз све фазе рада на предвиђен начин (добро припремљеним алатом/оштра длета), дужим и сигурним потезима длета, добром контролом приликом извођења, изостанком грешака приликом извођења.